Omu
เป็นร้านอาหารสไตล์คาเฟ่ ที่นำเสนอข้าวห่อไข่สไตล์ญี่ปุ่น ซึ่งข้าวห่อไข่นั้นถือว่าเป็นหนึ่งในอาหารที่ได้รับความนิยมเป็นอย่างมากในประเทศญี่ปุ่น ประกอบกับการตกแต่งที่เรียบง่าย ดูอบอุ่น ให้ความรู้สึกเหมือนกับรับประทานอาหารที่บ้าน โอมุยังนำเสนอชา,กาแฟรสเยี่ยม และของหวานสไตล์ญี่ปุ่นให้กับลูกค้าที่ชอบใช้เวลาพักผ่อนยามบ่าย นั่งอยู่ในคาเฟ่

สรุปจากการทานที่ร้านOMU (โอมุ)
ราคาอาหารถือว่าตามมาตรฐานอาหารในห้าง
มีเมนูให้เลือกเยอะดี มีซอสหลายอย่างให้เลือกทาน และมีเมนูอื่นๆ นอกจากข้าวห่อไข่ด้วย
รสชาติอาหารอร่อยโดนใจคุ้มค่าที่อยากมาทานมากๆ รับรองไม่ผิดหวัง

ที่ตั้งและการเดินทาง
จากสถานีรถไฟฟ้าบีทีเอสเอกมัย เข้าซอยสุขุมวิท 63 (เอกมัย) เดินตรงไปทางฝั่ง MK Gold ประมาณ 150 เมตร หรือประมาณ 5 นาที จะเห็นโครงการพาร์คเลน ส่วนร้าน Omu  ตั้งอยู่ที่ชั้น 1 ห้อง C102-202 ของโครงการพาร์คเลน
